வெளிவந்த படம் எப்படி என்று பேசுவதே இல்லை. ஆனால் தமுஎகச அதை பேசுகிறது என்று பாராட்டு தெரிவித்தார். இதன்பின், கவிஞர் புவியரசு வாழ்த்திப் பேசுகையில், இந்த படம் பார்த்ததும் பதற்றமாக உள்ளது. இந்த படம் மனசாட்சியை தொட்டு இருக்கிறது. ஆனால் மனசாட்சியோடு படம் பார்க்கிற உள்ளங்கள் குறைந்து கொண்டே வருகின்றன. தமிழ்சினிமா வரலாற்றில் அழிக்க முடியாத தடத்தையும், பதிவையும் வழக்கு எண் திரைப்படம் உருவாக்கி உள்ளது. இந்த படம் உலகின் தலைசிறந்த படமாக போற்றப்பட வேண்டும். இது போன்ற படங்களை தொடர்ந்து எடுக்க வேண்டும். இதற்காக இடதுசாரிகள் தொடர்ந்து உங்கள் பின் இருக்கிறோம் என்றார்.மார்க்சிஸ்ட் கட்சியின் மாநிலக்குழு உறுப்பினரும், கோவை நாடாளுமன்ற உறுப்பினருமான பி.ஆர்.நடராஜன் பேசுகையில், சினிமா என்றாலே 150 கோடி என்ற இலக்கணத்தை உடைத்து விட்டது வழக்கு எண் 18/9 திரைப்படம். வழக்கமான தமிழ் திரைப்பட இலக்கணமான 5 பாடல்கள், சண்டைக்காட்சிகள், சினிமாத்தனம் உள்ளிட்டவற்றை தவிர்த்துதரமான படமாக வழக்கு எண் 18/9 வெளிவந்துள்ளது. இதற்காக பாலாஜி சக்திவேலை பாராட்டுகிறேன்.மேலும் இது தமிழ் திரைப்படங்களை நல்ல திசை நோக்கி பயணிக்க வைக்கும் என்பதில் சந்தேகமில்லை எனக் கூறினார்.இப்படத்தில் காவல்துறை அதிகாரியாக நடித்த முத்துராமன் பேசுகையில், அனைத்து தலைமுறையினரும் இப்படத்தை காண வருகிறார்கள். அழுக்கை அழகாகவும், அழகை அழுக்காகவும் அழகாக படம் பிடித்துள்ளார்கள் என்று கவிஞர் அறிவுமதி சுட்டிக்காட்டியதை அவர் இங்கு நினைவு கூர்ந்தார்.